Nicolás González Casares

Nicolás María González Casares, nado na CoruñaEntrevista a Nicolás González Casares en La Voz de Galicia, 9 de novembro de 2011. o 20 de xullo de 1972, é un enfermeiro e político galego do PSdeG-PSOE.

 Traxectoria 
Fillo de Nicolás González Aller e María Teresa Casares Peláez, e neto de Luis González Taboada, residiu en Lalín dende a infancia. Estudou enfermería na Universidade de Santiago de Compostela, é experto en Xestión de Servizos de Enfermería, exerceu no 061 e como docente,Perfil en Vieiros.com especialista en soporte vital polo ERCERC e pola AHA;AHA é un dos autores do Manual de soporte vital avanzado en urxencias prehospitalarias (2007).

Forma parte do Comité Nacional Galego do PSdeG dende 2007 e preside a asociación ecoloxista Vilau Garrido dende 2009.Entrevista en Faro de Vigo, 26 de abril de 2011 Vencellado á agrupación socialista de Lalín, foi elixido en 2008 secretario de organización e secretario xeral en 2012.O PSOE elixiu a Nicolás González secretario xeral en Lalín, La Voz de Galicia, 6 de xullo de 2012 Foi membro da Executiva Provincial de Pontevedra desde 2009 ata 2017. Nas eleccións xerais de 2011 concorreu no número 6 pola provincia de Pontevedra. Nas eleccións europeas de 2014 formou parte da lista do PSOE pero non resultou elixido. Nas municipais de 2015 encabezou a lista socialista á alcaldía de Lalín que obtivo tres concelleiros. Foi nomeado primeiro tenente alcalde e concelleiro de Urbanismo, Servizos Sociais, Saúde e Deporte (compartida).

En marzo de 2019 foi incluído na novena posición da lista do PSOE para as eleccións ao Parlamento Europeo de 2019, e foi elixido.europarlamentario Desde o Parlamento Europeo traballa como titular na Comisión de Enerxía, Industria e Innovación (ITRE), é substituto na Comisión de Medio Ambiente e Saúde (ENVI) e susbtituto na de Pesca (PECH). Ocúpase de transición enerxética, cambio climático, saúde e pesca. Volveu ser elixido eurodeputado nas Eleccións ao Parlamento Europeo de 2024.

 Notas 

 Véxase tamén 
 Outros artigos 
 Eleccións municipais en Lalín

 Ligazóns externas 
 Páxina web persoal de Nicolás González Casares
 O socialista Nicolás González quere darlle voz aos problemas de Galicia en Europa, entrevista en Europa Press.
 «Son moi bo comedor, e nos sitios de montaña cómese ben», entrevista en La Voz de Galicia.
 "Galicia será mi prioridad en Europa, ser nacionalista no da un plus para visibilizarla", entrevista en Faro de Vigo, 

Categoría:Alumnos da Universidade de Santiago de Compostela
Categoría:Políticos do PSdeG-PSOE
Categoría:Concelleiros de Lalín
Categoría:Concelleiros de Galicia durante a democracia
Categoría:Concelleiros de Galicia polo PSdeG-PSOE
Categoría:Europarlamentarios de Galicia
Categoría:Nados na Coruña
Categoría:Nados en 1972

Categoría:Personalidades de Galicia sen imaxes
Categoría:Europarlamentarios de España (2019-2024)